CELEX: 32021R1336
Language: lv
Date: 2021-06-02 00:00:00
Title: Komisijas Deleģētā regula (ES) 2021/1336 (2021. gada 2. jūnijs), ar ko Deleģēto regulu (ES) Nr. 907/2014 groza attiecībā uz finanšu pārvaldību

12.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 289/6
               
            
         
            KOMISIJAS DELEĢĒTĀ REGULA (ES) 2021/1336
            (2021. gada 2. jūnijs),
            ar ko Deleģēto regulu (ES) Nr. 907/2014 groza attiecībā uz finanšu pārvaldību
         
         
            EIROPAS KOMISIJA,
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 40. pantu un 46. panta 1. punktu,
            
            tā kā:
            
               
                           (1)
                        
                        
                           Regulas (ES) Nr. 1306/2013 40. panta pirmajā daļā ir noteikts, ka maksājumi, kurus dalībvalstu maksājumu aģentūras veic atbalsta saņēmējiem pirms agrākā iespējamā maksājuma datuma un pēc vēlākā iespējamā maksājuma datuma, ir neatbilstīgi Savienības finansējuma saņemšanai, izņemot konkrētus gadījumos.
                        
                     
            
               
                           (2)
                        
                        
                           Komisijas Deleģētās regulas (ES) Nr. 907/2014 (2) 5. un 5.a pantā ir paredzēti nosacījumi, atbilstīgi kuriem, saskaņā ar proporcionalitātes principu, izdevumi, kas veikti pēc maksājuma termiņa beigām, var pretendēt uz Savienības maksājumiem.
                        
                     
            
               
                           (3)
                        
                        
                           Ar Komisijas Deleģēto regulu (ES) 2015/160 (3) Deleģētās regulas (ES) Nr. 907/2014 5. pantā tika iekļauts 3.a punkts nolūkā nodrošināt juridisko noteiktību un precizēt nosacījumus, kas tika piemēroti 2015. finanšu gadā veiktajiem tiešajiem maksājumiem saskaņā ar Padomes Regulu (EK) Nr. 73/2009 (4). Šis noteikums ir novecojis, un tāpēc to var svītrot.
                        
                     
            
               
                           (4)
                        
                        
                           Maksājuma termiņa beigu ievērošanas pārbaudes veic gan attiecībā uz maksājumiem no Eiropas Lauksaimniecības garantiju fonda (ELGF), gan maksājumiem no Eiropas Lauksaimniecības fonda lauku attīstībai (ELFLA). Tomēr ELGF maksājuma termiņu ievērošanas pārbaudes veic divas reizes finanšu gadā, proti, attiecībā uz izdevumiem, kas veikti līdz 31. jūlijam, un atlikušajiem izdevumiem, kas veikti līdz 15. oktobrim, savukārt ELFLA maksājuma termiņa ievērošanu pārbauda vienu reizi finanšu gadā attiecībā uz visiem par attiecīgo finanšu gadu veiktajiem maksājumiem.
                        
                     
            
               
                           (5)
                        
                        
                           Vienkāršības un efektivitātes labad un lai samazinātu administratīvo slogu dalībvalstīm un Komisijai, arī attiecībā uz ELGF izdevumiem būtu jānosaka viena maksājuma termiņu ievērošanas pārbaude par visu finanšu gadu. Minētā pārbaude būtu jāveic attiecībā uz izdevumiem, kas veikti līdz 15. oktobrim. Tomēr, ja saistībā ar izdevumu deklarācijām tiek konstatēta maksājuma termiņu neievērošana, Komisijai vajadzētu būt iespējai veikt papildu pārbaudi attiecībā uz izdevumiem, kas veikti līdz 31. jūlijam.
                        
                     
            
               
                           (6)
                        
                        
                           Eiropas Parlamenta un Padomes Regula (ES) Nr. 1305/2013 (5) ir grozīta ar Eiropas Parlamenta un Padomes Regulu (ES) 2020/2220 (6), proti, ELFLA atbalstīto lauku attīstības programmu darbības periods ir pagarināts līdz 2022. gada 31. decembrim, dodot dalībvalstīm iespēju pagarinātās programmas finansēt no atbilstošajiem budžeta piešķīrumiem 2021. un 2022. gadam. Turklāt Regula (ES) 2020/2220 pagarinātajām programmām no Eiropas Savienības Atveseļošanas instrumenta (ESAI) ir darījusi pieejamus papildu resursus, kuri 2021. un 2022. gadā izmantojami, lai finansētu Regulā (ES) Nr. 1305/2013 paredzētos pasākumus ar mērķi novērst Covid-19 krīzes ietekmi un sekas, ko tā atstājusi uz Savienības lauksaimniecības nozari un lauku apvidiem.
                        
                     
            
               
                           (7)
                        
                        
                           Kā izklāstīts Regulas (ES) 2020/2220 24. apsvērumā, uz papildu resursiem no ESAI attiecas īpaši nosacījumi. Tādējādi minētie papildu resursi būtu jāplāno un jāuzrauga atsevišķi no Savienības atbalsta lauku attīstībai, vienlaikus vispārēji piemērojot Regulā (ES) Nr. 1305/2013 izklāstītos noteikumus. Tāpēc šie papildu resursi būtu jāapgūst, izmantojot Regulu (ES) Nr. 1305/2013, un saistībā ar minēto regulu jāuzskata par summām, ar kurām finansē ELFLA pasākumus. Tādējādi attiecīgie Deleģētās regulas (ES) Nr. 907/2014 5.a pantā paredzētie noteikumi par robežlielumu un samazinājumu aprēķināšanu būtu jāpiemēro atsevišķi attiecībā uz ELFLA piešķīrumiem un attiecībā uz papildu resursiem, kas minēti Regulas (ES) Nr. 1305/2013 58.a pantā.
                        
                     
            
               
                           (8)
                        
                        
                           Ievērojot Deleģēto regulu (ES) Nr. 907/2014, Komisijai ik mēnesi vai citos regulāros intervālos jāveic maksājumi dalībvalstīm, pamatojoties uz dalībvalstu iesniegtajām izdevumu deklarācijām. To darot, Komisijai tomēr būtu jāņem vērā ieņēmumi, ko maksājumu aģentūras saņēmušas no Savienības budžeta un ko dalībvalstis paziņojušas savās ikmēneša deklarācijās. Pašlaik ELGF satvarā Komisija veic izdevumu summu ieskaitu attiecībā pret piešķirto ieņēmumu summām tieši ar Komisijas lēmumu par mēneša maksājumu. Šī finanšu operācija neatbilst veidam, kā piešķirtie ieņēmumi tiek pārvaldīti pārējo Savienības fondu satvarā, jo summa nevis tiek ieskaitīta, bet atgūta ar atgūšanas rīkojumu, kas sagatavots saskaņā ar Eiropas Parlamenta un Padomes Regulas (ES, Euratom) 2018/1046 (7) 98. pantu. Lai saskaņotu Komisijas grāmatvedības praksi un īpaši veidu, kā tiek pārvaldīti piešķirtie ieņēmumi, šis ELGF finanšu pārvaldības tehniskais aspekts ir jāpielāgo pārējo Savienības fondu procedūrai. Tādēļ nosacījumi, saskaņā ar kuriem jāveic ELGF satvarā piešķirto ieņēmumu ieskaits, būtu attiecīgi jāgroza, nepakļaujot riskam dalībvalstīm veikto maksājumu savlaicīgu izpildi.
                        
                     
            
               
                           (9)
                        
                        
                           Tāpēc Deleģētā regula (ES) Nr. 907/2014 būtu attiecīgi jāgroza,
                        
                     
            IR PIEŅĒMUSI ŠO REGULU.
         
         
            
               
                  1. pants
               
               Deleģēto regulu (ES) Nr. 907/2014 groza šādi:
               
                           1)
                        
                        
                           regulas 5. pantu groza šādi:
                           
                                       a)
                                    
                                    
                                       panta 3.a punktu svītro;
                                    
                                 
                                       b)
                                    
                                    
                                       panta 5. punktu aizstāj ar šādu:
                                       
                                          “5.   Maksājuma termiņu ievērošanas pārbaudes veic vienu reizi katrā finanšu gadā attiecībā uz izdevumiem, kas veikti līdz 15. oktobrim. Ja saistībā ar mēneša izdevumu deklarācijām tiek konstatēta maksājuma termiņu neievērošana, līdz 31. jūlijam var veikt maksājuma termiņu ievērošanas papildu pārbaudi.
                                          Visus maksājuma termiņu pārsniegumus ņem vērā vēlākais lēmumā par grāmatojumu noskaidrošanu, kas minēts Regulas (ES) Nr. 1306/2013 51. pantā.”;
                                       
                                    
                                 
                     
                           2)
                        
                        
                           regulas 5.a pantam pievieno šādu punktu:
                           
                              “7.   Šā panta 2. un 3. punktā minētos robežlielumus un samazinājumus aprēķina atsevišķi attiecībā uz Eiropas Lauksaimniecības fonda lauku attīstībai piešķīrumiem, neskaitot Regulas (ES) Nr. 1305/2013 58.a pantā minētos papildu resursus, un attiecībā uz minētajiem papildu resursiem.”;
                           
                        
                     
                           3)
                        
                        
                           regulas 7. panta 1. punktu aizstāj ar šādu:
                           
                              “1.   Lēmumā par mēneša maksājumiem, kas jāpieņem, ievērojot Regulas (ES) Nr. 1306/2013 18. panta 3. punktu, Komisija veic atlikuma maksājumu par katras dalībvalsts ikmēneša deklarācijā paziņotajiem izdevumiem, no kuriem atņemti piešķirtie ieņēmumi, ko attiecīgā dalībvalsts ir iekļāvusi savās izdevumu deklarācijās. Šo ieskaitu uzskata par līdzvērtīgu attiecīgā ieņēmuma iekasēšanai.
                              Saistību apropriācijas un maksājumu apropriācijas, kuras rada piešķirtie ieņēmumi, ir jāatver pēc tam, kad šie ieņēmumi ir piešķirti budžeta pozīcijās.”
                           
                        
                     
            
               
                  2. pants
               
               Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            
         
         
            
               Šī regula uzliek saistības kopumā un ir tieši piemērojama visās dalībvalstīs.
               Briselē, 2021. gada 2. jūnijā.
               
                  
                     Komisijas vārdā –
                  
                  
                     priekšsēdētāja
                  
                  Ursula VON DER LEYEN
               
            
         
         
            (1)  OV L 347, 20.12.2013., 549. lpp.
         
         
            (2)  Komisijas Deleģētā regula (ES) Nr. 907/2014 (2014. gada 11. marts), ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (OV L 255, 28.8.2014., 18. lpp.).
         
            (3)  Komisijas Deleģētā regula (ES) 2015/160 (2014. gada 28. novembris), ar kuru groza Deleģēto regulu (ES) Nr. 907/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un euro izmantošanu (OV L 27, 3.2.2015., 7. lpp.).
         
            (4)  Padomes Regula (EK) Nr. 73/2009 (2009. gada 19. janvāris), ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (OV L 30, 31.1.2009., 16. lpp.).
         
            (5)  Eiropas Parlamenta un Padomes Regula (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).
         
            (6)  Eiropas Parlamenta un Padomes Regula (ES) 2020/2220 (2020. gada 23. decembris), ar ko nosaka dažus pārejas noteikumus atbalstam no Eiropas Lauksaimniecības fonda lauku attīstībai (ELFLA) un Eiropas Lauksaimniecības garantiju fonda (ELGF) 2021. un 2022. gadā un ar ko attiecībā uz līdzekļiem un piemērošanu 2021. un 2022. gadā groza Regulas (ES) Nr. 1305/2013, (ES) Nr. 1306/2013 un (ES) Nr. 1307/2013, un attiecībā uz līdzekļiem un šāda atbalsta sadalījumu 2021. un 2022. gadā groza Regulu (ES) Nr. 1308/2013 (OV L 437, 28.12.2020., 1. lpp.).
         
            (7)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).